P. Minárik, poslanec: (2005-06-23):
Dámy a páni, teraz sa obrňte troška trpezlivosťou a počúvajte alebo nepočúvajte, ale musí to odznieť. Predkladám pozmeňujúce a doplňujúce návrhy k vládnemu návrhu zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení zákona č. 515/2003 Z. z. a zákon č. 129/2002 Z. z. o integrovanom záchrannom systéme v znení zákona č. 579/2004 Z. z. (tlač 1086). 1. V názve zákona nahradiť slová „zákona č. 129/2002 Z. z. o integrovanom záchrannom systéme v znení zákona č. 579/2004 Z. z.“ slovami „o zmene a doplnení niektorých zákonov“. Navrhuje sa zmeniť názov zákona, pretože sa dopĺňa zmena zákona o premávke na pozemných komunikáciách. 2. Za čl. II vládneho návrhu vložiť nové články III., IV. a V., ktoré znejú: „Čl. III Zákon Národnej rady Slovenskej republiky č. 15/1996 Z. z. o premávke na pozemných komunikáciách v znení zákona č. 359/2000 Z. z., zákona č. 405/2000 Z. z., zákona č. 223/2001 Z. z., zákona č. 381/2001 Z. z., zákona č. 441/2001 Z. z., zákona č. 490/2001 Z. z., zákona č. 73/2002 Z. z., zákona č. 396/2002 Z. z., zákona č. 660/2002 Z. z., zákona č. 247/2003 Z. z., zákona č. 430/2003 Z. z., zákona č. 450/2003 Z. z., zákona č. 510/2003 Z. z., zákona č. 534/2003 Z. z., zákona č. 121/2004 Z. z., zákona č. 174/2004 Z. z., zákona č. 579/2004 Z. z., zákona č. 729/2004 Z. z., zákona č. 69/2005 Z. z., zákona č. 91/2005 Z. z. a zákona č. 93/2005 Z. z. sa mení a dopĺňa takto:“ 1. V § 2 písm. j) sa za slová „na lyžiach“ vkladajú slová „alebo na skejtborde“. 2. V § 5 ods. 2 sa na konci prvej vety bodka nahrádza bodkočiarkou a pripájajú sa tieto slová – to, bohužiaľ, musím prečítať, pán poslanec, všetko, ináč to nejde. Takže pripájajú sa tieto slová: „to neplatí, ak ide o motocykel s bezpečnostnou kabínou alebo ochranným bezpečnostným rámom, ktoré sú vybavené bezpečnostnými pásmi.“ 3. Nadpis § 6 znie: „Povinnosti prevádzkovateľa vozidla a držiteľa vozidla“. 4. V § 6 ods. 6 sa za slová „prevádzkovateľ vozidla“ vkladajú slová „a držiteľ vozidla“. 5. V § 15 ods. 2 sa číslica „110“ nahrádza číslicou „100“. 6. V § 15 ods. 7 sa slová „2 a 3“ nahrádzajú slovami „2 až 4“. 7. V § 21 ods. 4 písm. b) sa na konci pripájajú tieto slová: „ak otáčanie nedovoľuje dopravné značenie.“ 8. V § 24 ods. 1 sa vypúšťa písmeno o). 9. V § 30 ods. 1 prvá veta znie: „Vodič motorového vozidla je povinný počas jazdy rozsvietiť ustanovené osvetlenie vozidla; vodič nemotorového vozidla je povinný takéto osvetlenie použiť počas jazdy za zníženej viditeľnosti.“ 10. V § 37 ods. 2 písm. b) sa na konci vypúšťa čiarka a pripájajú sa tieto slová: „a Vojenského spravodajstva“, odkaz pod čiarou 9aa), „ktoré určí minister obrany Slovenskej republiky“. Poznámka pod čiarou k odkazu 9aa) znie: „Zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov.“ 11. V § 37 ods. 5 sa spojka „a“ za slovami „ozbrojených bezpečnostných zborov“ nahrádza čiarkou a za slová „Slovenskej informačnej služby“ sa vkladajú slová „a Vojenského spravodajstva“. 12. V § 41 ods. 1 písm. c) sa za slová „lekára“ vkladajú slová „alebo sestry“. 13. § 54 znie: „§ 54 (1) Pre chodcov platia primerane aj § 25 až 27. (2) Chodec mladší ako 15 rokov je povinný pri pohybe na kolieskových korčuliach alebo na skejtborde používať na ceste riadne upevnenú ochrannú prilbu na hlave, chrániče na zápästie, chrániče na lakte a chrániče na kolená. Chodec mladší ako 10 rokov smie sa pohybovať na kolieskových korčuliach alebo na skejtborde na ceste s výnimkou poľných ciest, lesných ciest a obytných zón len pod dohľadom osoby staršej ako 15 rokov, ktorá je dostatočne spôsobilá, aby naňho riadne dozrela.“ 14. V § 56 ods. 3 sa na konci pripája táto veta: „Osoba mladšia ako 15 rokov je povinná počas jazdy používať riadne upevnenú ochrannú prilbu na hlave.“ 15. V § 66 ods. 1 písm. e) sa slová „ustanovenej lekárskej prehliadke, psychologickému vyšetreniu“ nahrádzajú slovami „ustanovenému posudzovaniu zdravotnej spôsobilosti viesť motorové vozidlá (ďalej len „zdravotná spôsobilosť“)“. 16. V § 66 ods. 1 písm. f) až h) znejú: „f) vodič prekročí rýchlosť jazdy vozidla povolenú podľa § 15 ods. 4 alebo ustanovenú dopravnou značkou v obci o viac ako 30 kilometrov za hodinu, g) vodič vojde na železničné priecestie v prípadoch uvedených v § 26 alebo h) vodičský preukaz je neplatný alebo sa považuje za neplatný (§ 79).“ 17. V § 66 ods. 4 sa slová „písm. a) až e)“ nahrádzajú slovami „písm. a) až g)“. 18. V § 66 ods. 5 sa slová „písm. g) a h)“ nahrádzajú slovami „písm. h)“. 19. V § 68 ods. 3 písm. c) sa vypúšťajú slová „(ďalej len „zdravotná spôsobilosť“)“. 20. V § 68 ods. 6 sa slová „lekárskym prehliadkam a psychologických vyšetreniam“ nahrádzajú slovami „posudzovaniu zdravotnej spôsobilosti“. 21. § 70 vrátane nadpisu znie: „§ 70 Zdravotná spôsobilosť (1) Zdravotná spôsobilosťou sa rozumie telesná spôsobilosť a psychická spôsobilosť viesť motorové vozidlo. (2) Zdravotná spôsobilosť sa preukazuje posudkom o zdravotnej spôsobilosti, ktorý vydá posudzujúci lekár so špecializáciou v špecializačnom odbore všeobecné lekárstvo alebo lekár so špecializáciou v špecializačnom odbore všeobecná zdravotná starostlivosť o deti a dorast (ďalej len „posudzujúci lekár“) na základe vykonanej lekárskej prehliadky a ďalších odborných vyšetrení, ktoré sú potrebné na posúdenie zdravotnej spôsobilosti (ďalej len „lekárska prehliadka“). (3) Posudzujúci lekár v posudku o zdravotnej spôsobilosti uvedie, či je žiadateľ o vodičské oprávnenie alebo držiteľ vodičského oprávnenia zdravotne spôsobilý viesť motorové vozilo, či je žiadateľ o vodičské oprávnenie alebo držiteľ vodičského oprávnenia zdravotnej spôsobilý viesť len niektoré motorové vozidlá alebo len motorové vozidlá osobitne technicky upravené alebo či je žiadateľ o vodičské oprávnenie alebo držiteľ vodičského oprávnenia zdravotne nespôsobilý viesť motorové vozidlo. (4) Zdravotne nespôsobilý viesť motorové vozidlo je ten, kto podľa záverov lekárskej prehliadky nie je spôsobilý viesť motorové vozidlo, a to ani techniky upravené, a ten, komu súd uložil ochranné liečenie. (5) Podrobnosti o spôsobe zisťovania zdravotnej spôsobilosti, choroby, vady alebo stavy, ktoré vylučujú alebo podmieňujú zdravotnú spôsobilosť, rozsah lekárskej prehliadky, obsah a vzor posudku o zdravotnej spôsobilosti ustanovení všeobecne záväzný právny predpis.“ 22. V § 71 ods. 2 znie: „(2) Skúšky z odbornej spôsobilosti sa vykonávajú pred policajtom služby dopravnej polície Policajného zboru povereným ministerstvom vnútra (ďalej len „skúšobný komisár“). Ministerstvo vnútra vedie evidenciu skúšobných komisárov, v ktorej vedie tieto údaje a) meno a priezvisko skúšobného komisára, b) dátum a miesto narodenia skúšobného komisára, c) rodné číslo skúšobného komisára, d) adresa trvalého pobytu skúšobného komisára, e) evidenčné číslo poverenia skúšobného komisára, f) rozsah oprávnení skúšobného komisára na vykonávanie skúšok z odbornej spôsobilosti, g) doba platnosti poverenia skúšobného komisára.“ 23. Nadpis § 74 znie: „Pravidelné posudzovanie zdravotnej starostlivosti“. 24. V § 74 ods. 1 sa za slová „vodičského oprávnenia“ vkladajú slová „s vodičským preukazom, ktorý bol vydaný v Slovenskej republike“ a slová „pravidelným lekárskym prehliadkam a psychologickým vyšetrovaniam“ sa nahrádzajú slovami „pravidelnému posudzovaniu zdravotnej spôsobilosti“. 25. V § 74 ods. 2 znie: „(2) Držiteľ vodičského oprávnenia preukáže, že sa podrobil posúdeniu zdravotnej spôsobilosti podľa odseku 1, § 68 ods. 6, § 75 ods. 1 a § 76 ods. 1 druhej vety posudkom o zdravotnej spôsobilosti podľa § 70 ods. 2, ktorý musí mať pri vedení motorového vozidla pri sebe. Tento posudok je povinný predložiť pri kontrole na požiadanie policajta.“ 26. V § 74 ods. 3 sa slová „lekárskou prehliadkou alebo psychologickým vyšetrením“ nahrádzajú slovami „pri posudzovaní zdravotnej spôsobilosti“. 27. V § 74 ods. 4 znie: „(4) Vymedzený okruhu držiteľov vodičského oprávnenia, ktorí sú povinní podrobiť sa pravidelnému posudzovaniu zdravotnej spôsobilosti, ako aj lehoty a rozsah lekárskej prehliadky ustanoví všeobecne záväzný právny predpis.“ 28. V § 75 ods. 1 sa za slovo „preskúmať“ vkladajú slová „v lehote, ktorú určí“ a vypúšťajú sa slová „lekárskou prehliadkou alebo psychologickým vyšetrovaním; určí aj lehotu na ich vykonanie“. 29. V § 75 sa za odsek 2 vkladá nový odsek 3, ktorý znie: „(3) Preskúšaniu odbornej spôsobilosti je povinný podrobiť sa aj ten, kto v období po sebe nasledujúcich 12 mesiacov a) spáchal najmenej päť priestupkov proti bezpečnosti a plynulosti cestnej premávky, b) spácha najmenej jeden trestný čin v súvislosti s porušením pravidiel cestnej premávky a najmenej štyri priestupky proti bezpečnosti a plynulosti cestnej premávky, c) spácha najmenej dva trestné činy v súvislosti s porušením pravidiel cestnej premávky alebo d) spôsobí najmenej dve dopravné nehody.“ Doterajší odsek 3 sa označuje ako odsek 4. 30. V § 75 ods. 4 sa na konci pripájajú tieto slová: „s tým, že držiteľ vodičského oprávnenia je povinný na vykonanie skúšky z vedenia motorových vozidiel zabezpečiť na vlastné náklady osobu oprávnenú vykonávať výcvik a ustanovené cvičné vozidlo s pohonnými látkami.“. 31. V § 76 ods. 1 sa za slová „lekárskej prehliadke alebo psychologickému vyšetreniu“ nahrádzajú slovami „posúdeniu zdravotnej starostlivosti“. 32. V § 76 ods. 2 písm. a) sa slová „dokladu o záveroch lekárskej prehliadky alebo psychologického vyšetrenia“ nahrádzajú slovami „záverov posudku o zdravotnej spôsobilosti“. 33. V § 76 ods. 2 písm. c) sa slová „lekárskej prehliadke a psychologickému vyšetreniu“ nahrádzajú slovami „posúdeniu zdravotnej spôsobilosti“. 34. V § 87 sa slová „túto skutočnosť oznámiť“ nahrádzajú slovami „oznámiť túto skutočnosť v rozsahu osobných údajov podľa § 85 ods. 3“. 35. § 88 sa dopĺňa odsekom 7, ktorý znie: „(7) Do evidencie vozidiel nesmie byť zaevidované vozidlo, na ktorom je neoprávnene a) pozmenené identifikačné číslo vozidla VIN alebo úradne pridelený identifikátor vozidla“, odkaz pod čiarou 33a), „alebo b) vymenená časť podvozku alebo karosérie, na ktorých sú umiestnené identifikačné číslo vozidla VIN alebo úradne pridelený identifikátor vozidla“, odkaz pod čiarou 33a). Poznámka pod čiarou k odkazu 33a) znie: „§ 83 ods. 1 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov.“. 36. V § 90 ods. 1 sa na konci pripája táto veta: „Zmena podľa písmena b) nesmie byť zapísaná, ak ide o výmenu vozidla alebo karosérie, na ktorej je umiestnené identifikačné číslo vozidla VIN alebo úradne pridelený identifikátor vozidla,“ odkaz pod čiarou 33a), „ktorý bol neoprávnene pozmenený.“ 37. V § 90 ods. 5 sa slovo „osobe“ nahrádza slovom „osobách“, slovo „ktorú“ slovom „ktoré“, na konci sa vypúšťa bodka a pripájajú sa tieto slová: „ako vlastníka vozidla a ako držiteľa vozidla“. 38. Nadpis nad § 122 znie: „Priestupky proti bezpečnosti a plynulosti cestnej premávky“. 39. § 122 znie: „§ 122 (1) Priestupku proti bezpečnosti a plynulosti cestnej premávky sa dopusti ten, kto a) vedie motorové vozidlo v stave vylučujúcom spôsobilosť viesť vozidlo, ktorý si privodil požitím alkoholického nápoja alebo užitím inej návykovej látky, b) ako vodič sa nezdržal požitia alkoholického nápoja alebo užitia inej návykovej látky po dopravnej nehode v čase, keď by to bolo na ujmu zistenia, či pred jazdou alebo počas jazdy požil alkoholický nápoj alebo užil inú návykovú látku, c) ako vodič sa odmietne podrobiť vyšetreniu na zistenie alkoholu, ktoré sa vykonáva dychovou skúškou prístrojom, ktorým sa určí objemové percento alkoholu v krvi, alebo ak sa odmietne podrobiť lekárskemu vyšetreniu odberom a vyšetrením krvi alebo iného biologického materiálu, či nie je ovplyvnený alkoholom alebo inou návykovou látkou, hoci by vyšetrenie nebolo spojené s nebezpečenstvom pre jeho zdravie, d) ako vodič počas vedenia vozidla požije alkoholický nápoj alebo užije inú návykovú látku alebo vedie vozidlo bezprostredne po požití alkoholického nápoja alebo užití inej návykovej látky alebo v čase, keď by mohol byť pod ich vplyvom, e) vedie vozidlo vyradené z cestnej premávky alebo vozidlo vyradené z evidencie vozidiel alebo vozidlo, ktoré nie je opatrené evidenčným číslom, ak k tejto povinnosti podlieha, f) ako vodič iného vozidla neumožní bezpečný a plynulý prejazd vozidlám s právom prednostnej jazdy, g) neoprávnene použije osobitné označenie vozidla prepravujúceho ťažko zdravotne alebo ťažko pohybovo postihnutú osobu alebo poruší zákaz zastavenia alebo státia na miestne vyhradenom pre vozidlá prepravujúce ťažko zdravotne alebo ťažko pohybovo postihnutú osobu, h) ako prevádzkovateľ vozidla alebo držiteľ vozidla neoznámi osobné údaje osoby, ktorej zveril vedenie vozidla, i) ako vodič motorového vozidla prekročí povolenú rýchlosť podľa § 15 alebo prekročí rýchlosť ustanovenú dopravnou značkou, j) ako vodič pri jazde cez križovatku nezastaví na pokyn „stoj“ dávaný policajtom alebo vyplývajúci z dopravnej značky alebo z dopravného zariadenia, k) ako vodič vojde na železničné priecestie v prípadoch uvedených v § 26, l) ako vodič motorového vozidla predchádza iné vozidlo v mieste, kde je to zakázané, m) vedie motorové vozidlo bez príslušného vodičského oprávnenia, po odobratí vodičského oprávnenia alebo počas zadržania vodičského preukazu okrem prípadov, ak sa učí viesť motorové vozidlo podľa právnych predpisov alebo ak sa podrobuje skúške z vedenia motorového vozidla, n) ako vodič motorového vozidla s celkovou hmotnosťou prevyšujúcou 7 500 kg nedodrží ustanovenie o obmedzení jazdy určené pre niektoré druhy vozidiel, o) ako vodič motorového vozidla sa zúčastnil na dopravnej nehode a bezodkladne nezastavil vozidlo alebo si nesplnil povinnosť účastníka dopravnej nehody ustanovenú v § 51, p) iným konaním, ako je uvedené v písmenách a) až o), poruší ustanovenia tohto zákona, r) porušením uvedených v písme p) bezprostredne ohrozí bezpečnosť alebo plynulosť cestnej premávky alebo spôsobí dopravnú nehodu. (2) Za priestupok podľa ods. 1 písm. a) až c) možno uložiť pokutu do 15 000 Sk a zákaz činnosti do 2 rokov, za priestupok podľa odseku 1 písm. d) až f) možno uložiť pokutu do 10 000 Sk a zákaz činnosti do 1 roka, za priestupok podľa odseku 1 písm. g) a h) možno uložiť pokutu do 10 000 Sk, za priestupok podľa ods. 1 písm. i) až m) a r) možno uložiť pokutu do 7 000 Sk a zákaz činnosti do 1 roka, za priestupok podľa ods. 1 písm. n) a o) možno uložiť pokutu do 5 000 Sk a zákaz činnosti do 6 mesiacov, za priestupok podľa ods. 1 písm. p) možno uložiť pokutu do 4 000 Sk. (3) V blokovom konaní možno uložiť za priestupok podľa ods. 1 pokutu do 2 000 Sk.“ 40. Za § 122 sa vkladá § 122a, ktorý znie: „§ 122a (1) Priestupky proti bezpečnosti a plynulosti cestnej premávky prejednávajú obvodné úrady. (2) V blokovom konaní môžu prejednávať priestupky proti bezpečnosti a plynulosti cestnej premávky aj orgány Policajného zboru.“ 41. V § 126 ods. 1 sa spojka „a“ za slovami „Železničnej polície“ nahrádza čiarkou a na koniec sa pripájajú slová „a Vojenského spravodajstva“. 42. Za § 129b sa vkladá § 129c, ktorý znie: „§129c (1) Do 30 júna 2006 prejednávajú priestupky proti bezpečnosti a plynulosti cestnej premávky orgány Policajného zboru. (2) Doklady o lekárskych prehliadkach a doklady o psychologických vyšetreniach vydané podľa doterajších predpisov ostávajú v platnosti do uplynutia lehoty, na ktorú boli určené, ak tento zákon neustanovuje inak. (3) Do 30. júna 2006 vedú evidenciu podľa § 85 ods. 1 písm. a) a pôsobnosť pri vydávaní vodičských preukazov podľa § 77 až 83 vykonávajú orgány Policajného zboru. (4) Do 30. júna 2006 sa informácie z evidencie dopravných nehôd poskytujú Slovenskej kancelárii poisťovateľov v tomto rozsahu: a) meno a priezvisko, adresa trvalého pobytu a rodné číslo alebo dátum narodenia vodiča vozidla, účastníka dopravnej nehody, b) údaj o požití alkoholických nápojov alebo užití iných návykových látok vodičmi vozidiel, ktorí sa zúčastnili na dopravnej nehode, c) pridelené evidenčné číslo, továrenská značka, typ a rok výroby vozidla, d) dátum, čas, miesto, príčina a následky dopravnej nehody, e) útvar Policajného zboru, ktorý dopravnú nehodu vyšetril, a číslo, pod ktorým bola vec zaevidovaná.“ 43. V § 130 ods. 2 sa za slová „§ 70 ods. 4“ nahrádzajú slovami „§ 70 ods. 5“. Čl. IV – teraz to bude strašné, pretože zákon o priestupkoch bol nekonečne veľa ráz novelizovaný – Zákon Slovenskej národnej rady č. 372/1990 Zb. o priestupkoch v znení zákona Slovenskej národnej rady č. 524/1990 Zb., zákona Slovenskej národnej rady č. 266/1992 Zb., zákona Slovenskej národnej rady č. 295/1992 Zb., zákona Slovenskej národnej rady č. 511/1992 Zb., zákona Národnej rady Slovenskej republiky č. 237/1993 Z. z., zákona Národnej rady Slovenskej republiky č. 42/1994 Z. z., zákona Národnej rady Slovenskej republiky č. 248/1994 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 250/1994 Z. z., zákona Národnej rady Slovenskej republiky č. 202/1995 Z. z., zákona Národnej rady Slovenskej republiky č. 207/1995 Z. z., zákona Národnej rady Slovenskej republiky č. 265/1995 Z. z., zákona Národnej rady Slovenskej republiky č. 285/1995 Z. z., zákona Národnej rady Slovenskej republiky č. 160/1996 Z. z., zákona Národnej rady Slovenskej republiky č. 168/1996 Z. z., zákona č. 143/1998 Z. z., nálezu Ústavného súdu Slovenskej republiky č. 319/1998 Z. z., zákona č. 298/1999 Z. z., zákona č. 313/1999 Z. z., zákona č. 195/2000 Z. z., zákona č. 211/2000 Z. z., zákona č. 367/2000 Z. z., zákona č. 122/2001 Z. z., zákona č. 223/2001 Z. z., zákona č. 253/2001 Z. z., zákona č. 441/2001 Z. z., zákona č. 490/2001 Z. z., zákona č. 507/2001 Z. z., zákona č. 139/2002 Z. z., zákona č. 422/2002 Z. z., zákona č. 190/2003 Z. z., zákona č. 430/2003 Z. z., zákona č. 510/2003 Z. z., zákona č. 515/2003 Z. z., zákona č. 534/2003 Z. z., zákona č. 364/2004 Z. z., zákona č. 533/2004 Z. z. a zákona č. 656/2004 Z. z. sa mení a dopĺňa takto: 1. V § 8 ods. 2 sa slová „§ 22“ nahrádzajú slovami „osobitného predpisu“, odkaz pod čiarou 1a). Poznámka pod čiarou k odkazu 1a) znie: „§ 122 zákona Národnej rady Slovenskej republiky č. 315/1996 Z. z. o premávke na pozemných komunikáciách v znení zákona č. ...“ – a teraz tam bude doplnené pridelené číslo. 2. § 22 sa vypúšťa. 3. V § 86 písm. a) sa vypúšťajú slová „§ 22“. 4. V § 86 písm. b) sa na konci pripájajú tieto slová „alebo ďalšie priestupky, ak tak ustanoví osobitný zákon“. Čl. V. Zákon č. 135/1961 Zb. o pozemných komunikáciách (cestný zákon) v znení zákona č. 72/1969 Zb., zákona č. 139/1982 Zb., zákona č. 27/1984 Zb., zákona Národnej rady Slovenskej republiky č. 160/1996 Z. z., zákona č. 58/1997 Z. z., zákona č. 395/1998 Z. z., zákona č. 343/1999 Z. z., zákona č. 388/2000 Z. z., zákona č. 416/2001 Z. z., zákona č. 439/2001 Z. z., zákona č. 524/2003 Z. z., zákona č. 534/2003 Z. z., zákona č. 639/2004 Z. z., zákona č. 725/2004 Z. z. a zákona č. 93/2005 Z. z. sa dopĺňa takto: § 6 ods. 5 sa dopĺňa o písmeno o), ktoré znie: „o) vykonávajúci poľnohospodársku činnosť, ak ide o poľnohospodársky traktor jednonápravový, kultivačný traktor a samohybný poľnohospodársky stroj, alebo vykonávajúcich prepravu poľnohospodárskych produktov po ich zbere.“. Dámy a páni, to je všetko. Ja už len malú poznámku k tomu, že to nemohlo byť prerokované. Bolo to prerokované, pretože obsah tohto bol prerokovaný riadne vo výboroch a každý sa mal možnosť k tomuto vyjadriť. Ďakujem pekne.